open-index/open-wikipedia-markdown huggingface dataset:
Roseanne Barr

**Roseanne Cherrie Barr** (s. 3. marraskuuta 1952 Salt Lake City, Utah) on yhdysvaltalainen näyttelijä, kirjailija, talk show -juontaja ja komedienne. Urallaan hän on käyttänyt myös nimiä **Roseanne Arnold** ja **Roseanne Thomas**. Vuodesta 2005 hän on käyttänyt tyttönimeään Barr.

## Televisioura
Barr tunnetaan komediasarjasta *[[Roseanne]]* (1988–1997 ja 2018) ja talk show’sta *[[The Roseanne Show]]* (1998–2000). *Roseannesta* Barr voitti Emmy-palkinnon vuonna 1993 ja oli kolmena muuna vuonna ehdolla. Vuonna 1993 hän sai myös Golden Globe -palkinnon.

## Poliittinen toiminta
Barr pyrki vihreän puolueen ehdokkaaksi Yhdysvaltain presidentinvaaleissa 2012. Vihreiden ehdokkaaksi valittiin kuitenkin Jill Stein. Hän ei valinnut Barria varapresidenttiehdokkaakseen.

Barr sanoo aina olleensa poliittisesti radikaali. Hän tukee julkisesti presidentti Donald Trumpia ravistellakseen status quota ja establishmenttia. Myös vuonna 2018 uusilla jaksoilla jatketun *Roseanne*-komediasarjan nimihahmo on Trumpin tukija. Sarja lopetettiin kesken Barrin rasistisesta twiitistä aiheutuneen kohun vuoksi.

## Yksityiselämä
Barr on ollut naimisissa kolmasti: vuosina 1974–1990 Bill Pentlandin kanssa, 1990–1994 koomikko Tom Arnoldin kanssa ja 1995–2002 henkivartija Ben Thomasin kanssa.

Barr on juutalainen.

Barr on usein herättänyt huomiota twiiteillään, joita jotkut ovat pitäneet hyvän maun vastaisina.

## Lähteet

## Aiheesta muualla

*
Jörg Jaksche

**Jörg Jaksche** (s. 23. heinäkuuta 1976, Fürth) on saksalainen uransa päättänyt maantiepyöräilijä.

Jaksche aloitti ammattilaisuransa Polti-tallissa kausilla 1997&ndash;1998. Vuosina 1999&ndash;2000 hän kilpaili Telekom-tallissa. Tämän jälkeen hän siirtyi kausiksi 2001&ndash;2003 ONCE-tallin ajajaksi. CSC-tallissa hän kilpaili kaudella 2004 ennen kuin siirtyi Liberty Seguros-Würth-talliin kausiksi 2005&ndash;2006. Kaudella 2007 Jaksche kilpaili Tinkoff Credit Systems -tallissa.

Jaksche voitti kaudella 2004 Pariisi–Nizza-ajon ja Välimeren ajon.

Jaksche on osallistunut Ranskan ympäriajoon kuudesti. Kahdenkymmenen parhaan joukkoon hän on kokonaiskilpailussa yltänyt kolmesti: vuonna 2005 hän oli 16. vuonna 1998 18. ja vuonna 2003 17.

Vuoden 2006 Sveitsin ympäriajossa Jaksche sijoittui kolmanneksi.

Jaksche oli yksi 9 ajajasta, joiden osallistuminen vuoden 2006 Ranskan ympäriajoon kiellettiin Operaatio Puerto-dopingskandaaliin liittyvien epäilyiden johdosta. 30. kesäkuuta 2007 Jaksche myönsi käyttäneensä veridopingia, ja että hänen koodinimensä espanjalaisen lääkärin Eufemiano Fuentesilta takavarikoiduissa dokumenteissa oli *Bella*. Hän lopetti uransa tämän jälkeen.

## Lähteet
*Profiili Cycling Archives -sivustolla
Japanin ylähuone

**Japanin ylähuone** () on toinen Japanin parlamentin kamareista. Ylähuone on toista maailmansotaa edeltävän *[[Kizokuin]]in* () seuraaja. Vuoden 1947 perustuslain myötä ylähuoneen rakennetta muutettiin siten, että sieltä poistui aatelin edustus ja kaikki jäsenet valittiin vaaleilla.

Ylähuoneessa on 245 jäsentä, jotka valitaan kuusivuotiskausiksi, kaksi vuotta pidemmäksi ajaksi kuin alahuoneen jäsenet. Ylähuonetta ei voida hajottaa, sillä vain puolet sen paikoista valitaan uudelleen kussakin vaaleissa. 121:stä kerrallaan uudelleen valittavasta paikasta 73 valitaan 47 prefektuurivaalipiiristä (siirtämättömällä yhden äänen vaalitavalla) ja 48 valitaan koko maan käsittävältä listalta suhteellisella vaalitavalla.

Vuoden 1998 vaaleihin saakka ylähuoneessa oli 252 jäsentä, joista 126 valittiin kerrallaan uudelleen: 76 prefektuurivaalipiireistä ja 50 koko maan alueelta. Vuoden 2001 vaaleissa määrää vähennettiin 247:ään (126 valittiin vuonna 1998 ja 121 vuonna 2001).

Ylähuoneen jäsenten täytyy olla vähintään 30-vuotiaita, alahuoneen taas 25-vuotiaita.

Jos parlamentin kaksi kamaria ovat erimielisiä budjetista, sopimuksista tai pääministerin nimittämisestä, alahuone voi ohittaa ylähuoneen päätöksenteossa. Kaikissa muissa päätöksissä alahuone voi kumota ylähuoneen äänestyksen vain kahden kolmasosan enemmistöllä. Kuitenkin sen jälkeen kun suhteellinen vaalitapa tuotiin alahuoneen vaaleihin, ylähuone on lisännyt voimaansa lakiesitysten kumoamisessa alahuoneen kustannuksella: hallitus ei ole kyennyt muodostamaan alahuoneeseen kahden kolmasosan enemmistöä melkein missään vaaleissa.



## Lähteet

## Aiheesta muualla

* Japanin ylähuone
Lordi’s Rocktaurant

**Lordi’s Rocktaurant** oli Rovaniemellä vuosina 2006–2011 toiminut Lordi-aiheinen ravintola. Ravintolassa oli esillä Lordin lavarekvisiittaa ja esiintymisasuja sekä muiden yhtyeiden lahjoittamaa lavarekvisiittaa. Ravintola avattiin näyttävästi joulukuussa 2006 Koskikadulle lähelle Lordin aukiota, ja se sai myös kansainvälistä huomiota. *Rovaniemen jouluimago 2010* -opinnäytetyö mainitsi ravintolan yhtenä niistä kohteista, joissa turistit kertoivat kaupungissa vierailleensa.

Ravintolan alakerrassa (*Monster Disco Hell*) oli alkoholianniskelua ja yläkerrassa ruokaravintola. Ravintolan ruokalista koostui pikaruoasta, kuten pizzasta ja kebabannoksista. Ravintolassa oli myytävänä myös T-paitoja, postikortteja ja tarroja.

Vuonna 2008 Lordi’s Rocktaurant laajeni Rinteenkulma-kauppakeskukseen. Vuonna 2010 *[[Hymy (lehti)|Hymy]]*-lehti uutisoi ravintolan talousvaikeuksista, ja ravintolan toiminta lopetettiin vuonna 2011 vuokrasopimuksen päätyttyä. Antti Haasen ohjaaman *[[Monsterimies]]*-dokumenttielokuvan ensimmäiset kuvaukset tehtiin juuri ravintolan lopetettua toimintansa, ja dokumentissa on kohtaus ravintolan purkamisesta.

## Lähteet

## Aiheesta muualla
* Viralliset sivusto. (Internet Archive)
Honda RA107

**Honda RA107** on Formula 1 -auto, jota Honda-talli käytti kaudella .

Auto esiteltiin yleisölle ensimmäisen kerran 25. tammikuuta 2007 Circuit de Catalunyan -radalla. RA107 oli vielä tässä vaiheessa väritykseltään täysin musta, koska lopullinen väritys julkaistiin vasta 26. helmikuuta.  

RA107:n lopullinen julkaisu järjestettiin Natural History Museumissa, Lontoossa. Autossa nähtiin täysin uusi väritys. Siinä ei esiinny sponsoreiden nimiä, vaan maapallon karttaa kuvaava piirros, joka kuvaa Hondan kannanottoa ilmastonmuutokseen. Ainoat logot autossa ovat Honda merkki *H* ja rengastoimittaja Bridgestonen *B*, jotka sijaitsevat auton keulassa. Lisäksi takasiivessä on internetosoite myearthdream.com.

## Nimeäminen
RA107 jatkaa Hondan pitkää nimeämisperinnettä. *RA* merkintä tulee Hondan kilpailuhistorian alkuajoilta aina 1960-luvun alusta. Honda teki ensiesiintymisensä versiolla RA271 ja voitti ensimmäisen kilpailun Meksikossa  versiolla RA272.

## Formula 1 -tulokset

## Lähteet

## Aiheesta muualla

*F1technical Honda RA107
Panimoravintola Beer Hunter’s

**Panimoravintola Beer Hunter's** on Porissa sijaitseva vuodesta 1998 toiminut panimoravintola. Ravintolan yhteydessä toimii pienpanimo ja vuonna 2001 aloittanut mallasviskitislaamo. Lisäksi yrityksellä on Porin Herralahdessa toinen isompi panimo.

Oluita panimo myy Mufloni-nimellä. Nimi tulee Säpin majakkasaarta asuttavista mufloni-lampaista. Beer Hunter'sin olut on valittu kaksi kertaa Helsinki Beer Festivalin vuoden parhaaksi olueksi: Mufloni Stout valittiin parhaaksi vuonna 2000 ja Mufloni Single Hop Simcoe vuonna 2011. Vuonna 2016 Mufloni Pils voitti Suomen Paras Olut -kilpailun.

Joulukuussa 2004 Beer Hunter's julkaisi Suomen ensimmäisen mallasviskin Old Buckin. Viskikirjoittaja Jim Murray valitsi *Whisky Bible 2009*:ssä Old Buckin vuoden mannereurooppalaiseksi viskiksi. Old Buck on todella pienten tuotantoerien mallasviski, sillä jokainen pullote koostuu vain yhdestä tynnyristä ja pulloja on julkaistu vain 60-150 per tuotantoerä. 13 ensimmäisen viskintuotantovuoden aikana Old Buckia on tehty vain 4000 litraa. Joulukuussa 2009 Olutliitto nimesi Beer Hunter'sin pääpanijan Mika Heikkisen vuoden 2009 Hyväksi Tuomaaksi.

Samoilla omistajilla oli omistuksessaan lokakuusta 2012 kesään 2014 saakka entisellä Porin Oluttehtaan tontilla toimiva Ravintola Panimo, jonka tiloissa toimi aiemmin Sinebrychoffin pienpanimo Karhupanimo. Ravintolan lisäksi tiloissa toimi Beer Hunter'sin toinen olutpanimo. Ravintola Panimon lopettamisen jälkeen Beer Hunter's rakensi uudet isommat tuotantotilat Porin Herralahteen.

## Lähteet

## Aiheesta muualla
* Panimoravintola Beer Hunter'sin kotisivut
* Ravintola Panimon kotisivut
Kudymkar

**Kudymkar** (ven. ja komiksi Куды́мкар) on kaupunki Permin aluepiirissä Venäjällä. Se sijaitsee Invaan laskevan Kuva-joen suussa 104 kilometriä Permistä luoteeseen. Kaupunki on Permin Komin piirikunnan sekä Kudymkarin kunnallispiirin keskus, mutta ei itse kuulu jälkimmäisen yhteyteen, vaan muodostaa erillisen kaupunkialueen. Kudymkarista on maantieyhteys Permiin. Asukkaita on noin 31&nbsp;000 henkeä (vuonna 2010).

Kudymkarin asutus on syntynyt 1500-luvulla. Se alkoi kasvaa vuonna 1925, jolloin siitä tuli Komipermjakkien kansallisen piirikunnan keskus. Vuonna 1931 paikkakunta sai kaupunkimaisen taajaman statuksen ja vuonna 1938 siitä tuli kaupunki.

Nykyään Kudymkarissa on sähkömekaaninen tehdas ja elintarviketeollisuutta. Kaupunki on komipermjakkien kansallisen kulttuurin keskus. Siellä toimii kirjakustantamo, teatteri, kotiseutumuseo ja Komin tiedekeskuksen osasto. Kaupungissa on 10 yleissivistävää koulua, neljä ammattikoulua, lasten taidekoulu, kaksi kulttuuritaloa, elokuvateatteri ja nykyaikainen kulttuurikeskus. 

Nähtävyyksiä ovat 1800-luvun alussa rakennettu entinen Stroganovien Invan konttori ja Andrei Voronihinin suunnittelema Pyhän Nikolaoksen katedraali (1792–1795).

## Lähteet

## Aiheesta muualla

* Kudymkarin kaupungin sivusto
Campeonato Brasileiro Série A:n kausi 2007

Campeonato Brasileiro Série A:n 37. kausi alkoi 12. toukokuuta 2007 ja päättyi 2. joulukuuta 2007. Kaudella mukana oli 20 joukkuetta ja se pelattiin kaksinkertaisena.

## Sarjataulukko

1 Fluminense voitti Copa do Brasilin kaudella 2007, ja kilpailee täten Copa Libertadores:ssa kaudella 2008.

## Parhaat maalintekijät
Theodosius Dobzhansky

**Theodosius Dobzhansky** (, (25. tammikuuta 1900 – 18. joulukuuta 1975) oli ukrainalaissyntyinen, Yhdysvalloissa vaikuttanut evoluutiobiologi. Hän teki merkittävimmät tutkimuksensa perinnöllisyystieteen ja lajutumistutkimuksen aloilla ja oli yksi synteettisen evoluutioteorian muotoilijoista.

## Elämä

Dobzhansky syntyi Nemyrivin kaupungissa Ukrainassa, Venäjän keisarikunnassa vuonna 1900. Hän oli isänsä, matematiikanopettaja Grigory Dobzhanskyn ja äitinsä Sofia Voinarskan ainoa lapsi. Perhe muutti vuonna 1910 Kiovaan. Dobzhansky opiskeli biologiaa Kiovan yliopistossa vuosina 1917–1921 ja jatkoi siellä kovakuoriaistutkimusta vuoteen 1924. Vuonna 1924 hän avioitui geneetikko Natalia Sivertsevin kanssa, ja liitosta syntyi yksi lapsi, Sophie. Vuosina 1924-1927 Dobzhansky työskenteli Leningradin valtionyliopistossa.

Vuonna 1927 Dobzhansky muutti Yhdysvaltoihin työskennelläkseen Thomas Hunt Morganin kanssa banaanikärpäsen genetiikan parissa. Dobzhansky julkaisi vuonna 1937 yhdeksi modernin synteettisen evoluutioteorian merkittävimmistä teoksista nousseen teoksensa *Genetics and the Origin of Species*. Samana vuonna hän sai Yhdysvaltojen kansalaisuuden.

Dobzhanskylla diagnosoitiin lymfaattinen leukemia vuonna 1968, ja hän kuoli sairauteensa San Jacintossa, Kaliforniassa, joulukuussa 1975. Hänet polttohaudattiin ja hänen tuhkansa siroteltiin Kalifornian luontoon.

## Julkaisuja
### Kirjat

* Dobzhansky, Th. 1937. *Genetics and the Origin of Species*. Columbia University Press, New York. (2nd ed., 1941; 3rd ed., 1951)
* *The Biological Basis of Human Freedom* (1954).
* Dunn, L. C., & Dobzhansky, Th. 1946.  *Heredity, Race, and Society*.  The New American Library of World Literature, Inc., New York.
* Dobzhansky, Th. 1955. *Evolution, Genetics, & Man*. Wiley & Sons, New York.
* Dobzhansky, Th. 1962. *Mankind Evolving*. Yale University Press, New Haven, Connecticut. 
* Dobzhansky, Th. 1967. *The Biology of Ultimate Concern*. New American Library, New York. (suom. *Biologia ja maailmankatsomus*)
* Dobzhansky, Th. 1970. *Genetics of the Evolutionary Process*. Columbia University Press, New York. 
* *Genetic Diversity and Human Equality* (1973).
* Dobzhansky, Th., F.J. Ayala, G.L. Stebbins & J.W. Valentine. 1977. *Evolution*. W.H. Freeman, San Francisco. 
* [Dobzhansky, Th.] 1981. *Dobzhansky's Genetics of Natural Populations I-XLIII*. R.C. Lewontin, J.A. Moore, W.B. Provine & B. Wallace, eds. Columbia University Press, New York. (uusi painos sarjan 43 artikkelista, joista 41 oli Dobzhanskyn osittain tai kokonaan kirjoittamia.)

### Artikkeleita

* Dobzhansky, Th. 1973. "Nothing in Biology Makes Sense Except in the Light of Evolution"  *The American Biology Teacher* 35: (March): 125–129.
*Dobzhansky, T., and O. Pavlovsky. 1957. "An experimental study of interaction between genetic drift and natural selection" *Evolution* 11: 311–319.

### Suomennettu teos

*
Alfa-aktiniini

**Alfa-aktiniinit** eli &alpha;-aktiniinit ovat aktiinisäikeitä yhdessä pitäviä proteiineja. Kaksi &alpha;-aktiniinia muodostaa dimeerin, joka sitoo aktiinia molemmista päistään. &alpha;-aktiniinit ovat välttämättömiä muun muassa lihaksien ja solun tukirangan toiminnalle. 

## Rakenne

Yksittäinen &alpha;-aktiniin on sauvamainen proteiini, jolla on keskellä neljä spektriinin kaltaista toistojaksoa (R1-R4), jotka nimen mukaisesti ovat tyypillisiä laajan spektriiniproteiiniperheen jäsenille. Typpipäässä (N-terminaali) &alpha;-aktiniinilla on kaksi kalponiinin kaltaista proteiinidomeenia, jotka yhdessä muodostavat aktiinia sitovan kohdan. Hiilipäässä (C-terminaali) on kaksi paria EF-käsi-domeeneja, jotka sitovat titiiniä. &alpha;-aktiniini esiintyy pareittain eli homodimeerinä, jossa kaksi &alpha;-aktiniinia on sitoutunut toisiinsa vastakkaissuuntaisesti. Tällaisen homodimeerin molemmissa päissä ovat siis sekä kalponiinidomeenit että EF-käsi-domeenit. Domeenit koostuvat &alpha;-helikseistä ja lenkeistä.

*Muodostuu CH1:stä ja CH2:sta.
## Toiminta

&alpha;-aktiniini pitää aktiinisäikeet järjestyksessä ja linkittää ne toisiinsa. &alpha;-aktiniinidimeerin kumpaankin päähän kiinnittyy yksi aktiinisäie. &alpha;-aktiniini (tyyppi 2) esiintyy lihaksessa Z-levyssä, eli kahden sarkomeerin rajakohdassa. Z-levyssä on runsaasti aktiinia, jota &alpha;-aktiniini sitoo. &alpha;-aktiniiniin sitoutuu myös muita lihaksen rakenteen kannalta tärkeitä proteiineja (katso taulukko alla). Aktiinin sitomista säätelee paitsi muiden proteiinien sitoutuminen myös &alpha;-aktiniinin fosforylaatio.

&alpha;-aktiniinia esiintyy myös solun tukirangassa sitomassa aktiinia. Solun tukiranka mahdollistaa yksittäisen solun liikkeet ja muodonmuutokset. Aktiinia on lisäksi esimerkiksi vyöliitoksissa, joissa &alpha;-aktiniini sitoo aktiinisäikeitä yhteen.

## Luokittelu

&alpha;-aktiniineja on neljää eri tyyppiä, jotka yhdessä muodostavat &alpha;-aktiniini-nimisen proteiiniperheen. &alpha;-aktiniinityypit ovat &alpha;-aktiniini-1, -2, -3 ja -4. &alpha;-aktiniini-perhe on osa laajempaa proteiiniperhettä nimeltään spektriinin kaltaiset proteiinit. 

**&alpha;-aktiniini-1 ja -4**. Nämä &alpha;-aktiniinit esiintyvät muissa kuin lihassoluissa. Ne osallistuvat solun tukirangan säätelyyn ja sitä kautta myös solun liikkumiseen sitomalla aktiinia. Syövissä saattaa esiintyä kyseisten aktiniinien häiriintynyttä toimintaa. Esimerkiksi &alpha;-aktiniini-4:n toimintahäiriötä on esiintynyt munuaissyövissä ja muissa munuaissairauksissa. 

**&alpha;-aktiniini-2 ja -3**. Nämä &alpha;-aktiniinit esiintyvät lihaksissa. Sydänlihaksessa esiintyy ainoastaan &alpha;-aktiniini-2:sta. Nämä proteiinit muistuttavat suuresti toisiaan. Noin 18% väestöstä puuttuu kokonaan &alpha;-aktiniini-3, ja heidän lihaksissaan toimii siis vain &alpha;-aktiniini-2.

## Lähteet
* 

### Viitteet
Hila

**Hila** tarkoittaa seuraavia asioita:

* hila, uurrettu, yleensä lasista valmistettu levy, joka taivuttaa valoa
* kidehila, säännöllinen atomien kiderakenne kiteisessä aineessa
* hila, elektroniputken tai kanavatransistorin (JFET, MOSFET) ohjauselektrodi
* hila, matemaattinen käsite 
* röntgenhila, lyijylamelleista koostuva levy, joka estää hajasäteilyn pääsyn filmille
* portti
* Hila, kylä Kirkkonummella
* Lääkkeiden hintalautakunta, Sosiaali- ja terveysministeriön vakuutusosaston yhteydessä toimiva elin, joka vahvistaa lääkevalmisteiden tukkuhinnat ja korvattavuudet
* Hila, Suomen merivoimien Hila-luokan kelirikkovene.
Dragonheads

__NOTOC__
**Dragonheads** on Ensiferumin vuonna 2006 julkaistu EP. Se on yhtyeen ensimmäinen äänite, jolla on mukana nykyinen laulaja-kitaristi Petri Lindroos. Kappaleet "Warrior's Quest" ja "White Storm" ovat uudelleenäänityksiä yhtyeen toiselta demolta. 

EP nousi Suomen virallisen singlelistan sijalle 3.

## Kappaleet
#
#
#
#
#
#

## Kokoonpano
### Yhtye
* Petri Lindroos – laulu, kitara
* Markus Toivonen – kitara, laulu
* Sami Hinkka – basso, laulu
* Meiju Enho – kosketinsoittimet
* Janne Parviainen – rummut, lyömäsoittimet

### Sessiomuusikot
* Kaisa Saari – laulu kappaleessa 6, nokkahuilu kappaleessa 3
* Vesa Vigman – mandoliini kappaleessa 3
* Frostheim – kantele kappaleessa 3

### Tuotanto
* Nino Laurenne – miksaaja
* Mika Jussila – masteroija

## Arvostelut
* AllMusic: 
* Imperiumi.net: 
* Sputnikmusic: 

## Lähteet

## Aiheesta muualla
* 
*
Nissan Qashqai

**Nissan Qashqai** on Nissanin vuodesta 2006 lähtien valmistama crossover-tyyppinen henkilöautomalli, joka on suunniteltu Euroopassa. Qashqain ulkomuodot on suunnitellut Nissan Design Europe ja tekniikasta on vastannut Cranfieldissa sijaitseva Nissan Technical Center Europe. Euroopassa myytävät autot valmistetaan Sunderlandissa Isossa-Britanniassa.

Nissan Qashqai oli vuonna 2018 Suomen myydyin automalli ensirekisteröityjen autojen määrällä mitattuna. Vuoden aikana ensirekisteröitiin yhteensä 5&nbsp;540 Nissan Qashqaita. Toiseksi suosituinta Škoda Octaviaa rekisteröitiin 540 kappaletta vähemmän.

## Nissan Qashqai J10 (2006–2013)

Ensimmäisen sukupolven Nissan Qashqain valmistus alkoi loppuvuodesta 2006, ja markkinoille se tuli seuraavan vuoden alussa. Euroopassa se korvasi epäsuorasti Nissan Almeran. Vuonna 2008 markkinoille tuli myös suurempi, seitsenpaikkainen **Qashqai+2**-malli. Australiassa ja Japanissa Qashqaita myytiin nimellä **Nissan Dualis**.

Vuoden 2007 Euro NCAP -kolaritestistä Qashqai sai tulokseksi täydet viisi tähteä.

Qashqai sai keväällä 2010 kasvojenkohotuksen, jossa uudistettiin erityisesti keulan ilmettä.



## Nissan Qashqai J11 (2013–2021)

Toisen sukupolven Nissan Qashqai esiteltiin Brysselin autonäyttelyssä tammikuussa 2014. Sillä on suurin osa tekniikasta yhteistä Renault Kadjarin kanssa. 

Vuoden 2014 Euro NCAP -kolaritestistä Qashqai sai tulokseksi täydet viisi tähteä. 

Detroitin autonäyttelyssä tammikuussa 2017 esiteltiin Qashqain Yhdysvalloissa myytävä versio, jonka nimi on **Nissan Rogue Sport**. 

## Nissan Qashqai J12 (2021–)

Kolmannen sukupolven Qashqai valmistus alkoi Ison-Britannian Sunderlandissa vuonna 2021. Autossa on joko bensiini- tai kevythybridimoottori. Vaihteistona on 6-vaihteinen manuaalivaihteisto tai portaaton CVT-automaatti.

## Lähteet

## Aiheesta muualla

* Qashqai-mallisto Nissan kotisivuilla
Insignia

**Insignia** tarkoittaa tunnusta, symbolia tai merkkiä, jonka tarkoitus on ilmaista joko henkilön, valtiollisen, poliittisen tai maantieteellisen yhteisön statusta tai arvoa.

Insigniaa ovat:
* Hallitsijoiden kruunut tai muut vallan tunnusmerkit
* Maiden ja valtioiden liput
* Vaakunat ja muu heraldiikka
* Sinetit
* Virka- ja arvomerkit
* Kokardit
* Muut kansalliset tunnukset
* Hiha- ja olkamerkit
* Armeijan merkit ja joukko-osastotunnukset.

## Muita merkityksiä
* Opel Insignia, ylemmän keskiluokan automalli.

## Huomautukset
10/40-ikkuna

**10/40-ikkuna** on kristillisen lähetystyön tutkija ja strategi Luis Bushin vuonna 1990 kehittämä käsite, jonka hän loi viitatakseen itäisen pallonpuoliskon 10 ja 40 leveyspiirin väliseen alueeseen. Bush arvioi tutkimuksia siteeraten 1990 alueella olleen vähiten kristillistä lähetystyötä koko maailmassa ja eniten sosioekonomisia ongelmia (köyhyyttä, yleinen elämänlaatu huono). Alueella asuu noin kaksi kolmasosaa maapallon väestöstä. Ajatuksen kriitikoiden mukaan alue on kiistämättä yksi maailman köyhimmistä, mutta siihen sisältyy myös rikkaita teollisuusmaita kuten Etelä-Korea ja Japani.

## Luettelo alueen maista
10/40-ikkuna kattoi alun perin seuraavat maat. Laajennettu luettelo, joka sisältää joitakin tärkeitä Joshua-projektin ehdottamia lähimaita: 

* Afganistan
* Algeria
* Bahrain
* Bangladesh
* Benin
* Bhutan
* Burkina Faso
* Djibouti
* Egypti
* Eritrea
* Filippiinit
* Gambia
* Guinea-Bissau
* Guinea
* Intia
* Irak
* Iran
* Israel (mukaan lukien miehitetyt alueet)
* Japani
* Jemen
* Jordania
* Kambodža
* Kiina
* Pohjois-Korea
* Etelä-Korea
* Kreikka
* Kuwait
* Kypros
* Laos
* Libanon
* Libya
* Länsi-Sahara
* Mali
* Malta
* Marokko
* Mauritania
* Myanmar
* Nepal
* Niger
* Oman
* Pakistan
* Portugali
* Qatar
* Saudi-Arabia
* Senegal
* Sudan
* Syyria
* Tadžikistan
* Taiwan
* Thaimaa
* Tunisia
* Turkki
* Turkmenistan
* Tšad
* Vietnam
* Yhdistyneet Arabiemiirikunnat

## Lähteet
FC Kynä

**Urheilu- ja kulttuuriseura FC Kynä ry** on 2000-luvun alussa perustettu suomalaisten kirjailijoiden jalkapalloseura. Voittamisen sijaan se on ilmoittanut tavoitteekseen "pääsyn pelaamaan ruohokentällä". Seura julkaisi vuonna 2006 novellikokoelman nimeltä *Futistarinoita*.

## Joukkueessa esiintyneitä
FC Kynän toimitsijoina ja pelaajina ovat esiintyneet mm. seuraavat henkilöt:

* Timo Ernamo
* Sami Garam
* Kari Hotakainen
* Atik Ismail
* Juha Itkonen
* Jari Järvelä
* Jaakko Kankaanpää
* Markku Karpio
* Tomi Kontio
* Ilkka Levä
* Santtu Luoto
* Miika Nousiainen
* Markus Nummi
* Jukka Pakkanen
* Jukka-Pekka Palviainen
* J. P. Pulkkinen
* Joni Pyysalo
* Hannu Raittila
* Markku Rönkkö
* Matti Rönkä
* Harry Salmenniemi
* Jari Tammi
* Petri Tamminen
* Jouni Tossavainen
* Jyrki Vainonen
* Heikki Valkama
* Jussi Wahlgren
* Kjell Westö
* Mika Wickström
* Jukka Virtanen

## Lähteet

## Aiheesta muualla

* FC Kynän sivusto
Sähköisku

**Sähköisku** on kehon kautta kulkeva virta, jonka suuruus ylittää tuntokynnyksen.

230&nbsp;V verkkojännite voi aiheuttaa jopa 200&nbsp;mA virran kehon läpi. Yli 50&nbsp;mA suuruista ihmisen kehon läpi kulkevaa virtaa pidetään hengenvaarallisena. Virran suuruuden lisäksi vaarallisuuteen vaikuttaa sähköiskun ajallinen kesto.

Staattisen sähkön purkaukset (ESD) voivat olla hyvinkin suuria hetkelliseltä virraltaan (kymmeniä ampeereja) ja jännitteeltään (kilovoltteja), mutta arkisissa olosuhteissa niiden energiamäärä on ihmiselle vaaraton, koska sähköpurkaus kestää niin lyhyen ajan.

## Sähköiskun seuraukset
Suomessa kuolee vuosittain keskimäärin kaksi ihmistä sähkötapaturman seurauksena. Yleisin yksittäinen sähkötapaturmatyyppi Suomessa on sähköistetyn rautatien ajolangasta saatuun sähköiskuun kuoleminen. Tällaisissa onnettomuuksissa kuoli 2010-luvulla seitsemän ihmistä, joista suurin osa päihteiden vaikutuksen alaisena. Salamaniskukuolemat tilastoidaan erikseen, ja niihin kuolee Suomessa keskimäärin yksi ihminen joka toinen vuosi.

Sähköisku voi aiheuttaa kulkiessaan kehon läpi muun muassa sydämen toimintahäiriöitä, syviä ja vakavia palovammoja ja nesteen kertymistä keuhkoihin. Pahimmassa tapauksessa voi seurata sydämen kammiovärinä, jolloin ainoa tapa pelastaa sähköiskun saanut henkilö on käyttää defibrillaattoria.

Sydämen toimintahäiriöt aiheuttavat edelleen verenkierron vaikeutumista, joka puolestaan aiheuttaa sen, että kudokset eivät saa tarpeeksi happea ja ravinteita eikä niistä myöskään saada kuljetettua kaikkia kuona-aineita ja hiilidioksidia pois. Keuhkoihin kertyvä neste vaikeuttaa hengitystä.

Lyhytkestoinen sähköisku aiheuttaa yleensä vain säikähdyksen, jonka seurauksena voi kuitenkin olla putoaminen ja vakava vammautuminen, mikäli sähkötöitä tehdään jakkaralla tai telineellä seisten.

## Muissa maissa
Vuonna 1993 Yhdysvalloissa raportoitiin 550 sähkötapaturmaa, mikä vastaa 2,1 kuolemantapausta miljoonaa asukasta kohti. Tuolloin sähköiskujen esiintyvyys oli laskussa. Vuosina 1980-1992 keskimäärin 411 työntekijää kuoli vuosittain sähköiskuun. Tuoreessa tutkimuksessa todettiin, että pelkästään Yhdysvalloissa sähkötapaturmat aiheuttivat yli 30 000 sairaalahoitoa ja yli 1000 kuolemantapausta vuonna 2020.
Australialaisen National Coroners Information Systemin (NCIS) hiljattain tekemässä tutkimuksessa tunnistettiin 321 Australian oikeuslääkäreille ilmoitettua ja tutkittua kuolemaa (ja ainakin 39 kuolemantapausta, joiden tutkinta on vielä kesken), joissa henkilö kuoli sähköiskuun heinäkuun 2000 ja lokakuun 2011 välisenä aikana.
Ruotsissa, Tanskassa, Suomessa ja Norjassa sähköiskukuolemien määrä miljoonaa asukasta kohti oli 0,6, 0,3, 0,3 ja 0,2 vuosina 2007-2011.

## Katso myös
*Sähköšokki
*Kosketussuojaus

## Lähteet

## Aiheesta muualla

*Turvatekniikan keskus
Nintendo Super System

**Nintendo Super System** on Super Nintendon päälle rakennettu kolikkopelialusta, jota käytettiin pelihalleissa Yhdysvalloissa. Siinä pystyi valitsemaan pelin useista vaihtoehdoista ja se toimi vastaavasti kuin Nintendon aiempi PlayChoice-10.

## Nintendo Super Systemin pelit

* ActRaiser
* The Addams Family
* Contra III: The Alien Wars
* David Crane's Amazing Tennis
* F-Zero
* Lethal Weapon
* NCAA Basketball
* Robocop 3
* Skins Game
* Super Mario World
* Super Soccer
* Super Tennis
Vesilasi (höyrykone)

**Vesilasi** eli **klingerlasi** on lasiputkella varustettu höyrykattilan vedenkorkeusmittari, joka on suoraan yhteydessä kattilan vesi- ja höyrytilaan.  Veden ylä- ja alarajojen kohdalla on useimmissa erilliset merkit. 

Vesilasi on varustettu käsikäyttöisin sulkuhanoin ja automaattisin venttiilein, jotka lasin särkyessä sulkevat veden tulon laitteeseen. Tällöin lasi voidaan vaihtaa jäähdyttämättä kattilaa. Tavallisesti vesilasin päällä on vielä erillinen metalli- tai lasisuojus estämässä vesi- ja höyryroiskeita. Lisäksi vesilasiin kuuluu erillinen ns. puhallushana ulosmenoputkineen, jonka avulla vesilasi voidaan tyhjentää tarkastusta varten. Tällöin alempi hana suljetaan ja puhallushana avataan, jolloin höyryn paine tyhjentää lasin. Kun puhallushana suljetaan ja alahana avataan, pitäisi vedenkorkeuden palata ennalleen. 

Höyryvetureissa vesilaseja on pääsääntöisesti kaksi, kuljettajan ja lämmittäjän puolella kuten injektoritkin, joskin mm. Jokioisten Museorautatien Porterissa, Suomen Rautatiemuseossa olevassa Rro2 – kapearaideveturissa ja Äänekosken muistomerkkiveturissa kuljettajanpuoleinen vesilasi on korvattu päällekkäin asetetuilla ns. koestushanoilla, joista ylempi on veden ylärajan ja alempi alarajan kohdalla. 
 Vr4 Mullikuhnuri – veturissa oli tyypin Suomeen tullessa koestushanat, joskin hanat vaihdettiin varsin nopeassa tahdissa vesilaseihin. Syksyllä 2009 ajokuntoon valmistuneessa Vk4 68 eli "Leena" -veturissa koestushanat ovat säilyneet. Muuten koestushanoja käytettiin vain tallikattiloissa eli varikoilla olleissa kiinteissä monikäyttökattiloissa sekä siirrettävissä paikallishöyrykoneissa eli lokomobiileissa. Joissakin näistä saattoivat hanojen ja vesilasin sijoituspaikat olla toisin päin kuin vetureissa. 

## Lähteet
* Mikko Ivalo: Höyryveturit ja niiden huolto
Jakob Hurt

**Jakob Hurt** (22. heinäkuuta 1839 Vana-Koiola, Põlvamaa – 13. tammikuuta 1907 Pietari) oli virolainen kansanrunouden kerääjä ja julkaisija. Hän toimi myös opettajana Tartossa, kirkkoherrana Otepäässä ja Pietarin virolaisen seurakunnan pappina. Hurt väitteli tohtoriksi kielitieteen alalta Helsingin yliopistosta vuonna 1886. Hänen järjestämiinsä kansanrunouden keräystöihin osallistui satoja henkilöitä, ja hänen kuollessaan aineistoa oli kertynyt 262&nbsp;000 numeroa. Suomalaisen Kirjallisuuden Seura teetti Hurtin kokoelmista itselleen kopiot.

Jakob Hurtin kuva oli Viron 10 kruunun setelissä vuosina 1992–2010.

Hurtin ympärilleen kokoamasta ylioppilaiden *[[Kalevipoeg]]in* lukupiiristä kehittyi Eesti Üliõpilaste Selts.

## Julkaisuja
**Vana kannel* (1875–86)
**Pildid isamaa sündinud asjust*, Viron historia (1879)
**Wiedemannin virolais-saksalaisen sanakirjan laajennettu ja tarkastettu laitos* (1893 toim.)
**Setukeste laulud* (1904–1907)

## Katso myös
* Viron kansallinen herääminen

## Lähteet
Toinen Intian–Pakistanin sota

**Toinen Intian–Pakistanin sota** (toinen Kashmirin sota) käytiin elokuun ja syyskuun välisenä aikana vuonna 1965. Maat olivat sotineet Kashmirin hallinnosta jo vuonna 1947. Ensimmäisen sodan aselepolinjaa vartioivat YK:n tarkkailijat – vuoden 1965 levottomuuksien yltyessä tarkkailijoiden määrä kaksinkertaistettiin.

Intian sotavoimat olivat juuri kuluttaneet voimiaan Kiinan vastaisessa sodassa. Pakistan kantoi kaunaa edellisen sodan lopputuloksesta, jossa merkittäviä osia Kashmirista oli jäänyt Intialle. Se solutti omia joukkojaan Jammu ja Kashmirin osavaltioon, ja tuki avoimesti paikallisia muslimisissiliikkeitä. Tarkoitusta varten Pakistan koulutti 40&nbsp;000 miehen armeijaa.

## Elokuu 1965
Avoimet sotatoimet alkoivat 15. elokuuta 1965, kun Intian joukot ylittivät aselepolinjan. Yhdysvallat ja Neuvostoliitto ilmoittivat pysyvänsä erossa kriisistä ja lopettavansa aseiden toimittamisen osapuolille ja painostivat YK:ta neuvottelemaan pikaisesti aselevosta. Kiina ilmaisi kiinnostuksensa ja tarjosi aseapua Pakistanille.

## Syyskuu 1965
Syyskuun 1. päivänä Pakistanin joukot aloittivat hyökkäystoiminnan Kašmirin alueella. Pakistanin ilmavoimat hyökkäsi 6. syyskuuta intialaiseen lentotukikohtaan ja tuhosi 22 lentokonetta. Kiina ilmoitti 7. syyskuuta vahvistavansa Intian vastaisen rajan puolustusta. Samana päivänä Neuvostoliitto tarjoutui  virallisesti toimimaan välittäjänä kriisissä. Intia avasi 8. syyskuuta kaksi uutta rintamaa Pakistania vastaan. YK:n pääsihteeri U Thant neuvotteli 9. syyskuuta Pakistanin presidentin Ayub Khanin kanssa sodan lopettamisesta. Syyskuun 16. päivä Kiina esitti Intialle vastalauseensa intialaisten *maahantunkeutumisista ja provokaatioista* maiden välisellä rajalla. Neuvostoliiton pääministeri Kosygin kutsui 19. syyskuuta Intian ja Pakistanin valtiolliset johtajat tapaamiseen Neuvostoliiton maaperällä ja tarjoutui itse osallistumaan keskusteluihin rauhan palauttamiseksi. Intia ja Pakistan tekivät aselevon 22. syyskuuta, mutta taistelut alkoivat uudelleen 24. päivä. Intia ilmoitti 28. päivä, että Kiina jatkoi sotilaallisia toimiaan Ladakhin ja Sikkimin rajoilla. Samana päivänä Pakistan ehdotti, että intialaiset ja pakistanilaiset joukot poistettaisiin Kašmirista ja tilalle lähetettäisiin YK:n valvontajoukkoja.

## Tammikuu 1966
Intian pääministeri Shastri ja Pakistanin presidentti Ayub aloittivat 4. tammikuuta Taškentissa Neuvostoliiton pääministerin Kosyginin vieraina neuvottelut Kašmirin kysymyksestä. Keskusteluissa päästiin 10. tammikuuta myönteiseen ratkaisuun, kun Intia ja Pakistan sopivat joukkojensa vetämisestä takaisin, sotavankien vaihtamisesta ja normaalien diplomaattisuhteiden palauttamisesta. Päivää myöhemmin Shastri kuoli sydänkohtaukseen.

Sota päättyi rauhansopimukseen, jonka välittäjänä toimi Neuvostoliiton Aleksei Kosygin.

## Lähteet

## Aiheesta muualla
Flextronics

**Flextronics** on singaporelaistaustainen elektroniikkateollisuuden sopimusvalmistaja. Sen liikevaihto vuonna 2007 on 18,9 miljardia Yhdysvaltain dollaria. Michael McNamara on yhtiön pääjohtaja. Kesäkuussa 2007 Flextronics osti kilpailijansa Solectronin. Syntyvän jättiyrityksen liikevaihto on noin 30 miljardia dollaria. Yritys toimii kolmessakymmenessä maassa Amerikassa, Aasiassa ja Euroopassa. Tuotantolaitokset ovat halvan työvoiman maissa: Brasiliassa, Kiinassa, Unkarissa, Intiassa, Malesiassa, Meksikossa, Puolassa ja Ukrainassa.

## Historia
21. elokuuta 2025 Venäjä pommitti yhtiön tuotantolaitosta Ukrainan Mukatševossa osana hyökkäyssotaansa. Laitos on toiminut alueella vuodesta 2012.

## Flextronics Suomessa
Flextronics osti Suomesta yrityksiä 1990-luvun lopulla. Kesällä 2006 se myi tehtaansa Sievissä, mutta jatkaa edelleen matkapuhelinsuunnittelua Oulussa. Flextronics omisti Kyröskoskella toimivan Kyrel Oy:n elektroniikkatehtaan toiminnot vuosina 1999–2003.

## Lähteet

## Aiheesta muualla
* Flextronicsin verkkosivut
Aten-asteroidit

**Aten-asteroidit** ovat joukko Maan lähelle tulevia asteroideja, joiden kiertorata leikkaa Maan kiertoradan. Radan kaukaisimman pisteen eli aphelin etäisyys Auringosta on suurempi kuin 0,983 AU:ta. Ryhmä on nimetty vuonna 1976 löydetyn asteroidi 2062 Atenin mukaan. 

Aten-asteroidien ratojen isoakselien puolikkaat ovat tyypillisesti alle yhden AU:n, mutta koska ratojen eksentrisyydet ovat tyypillisesti korkeita, lähes kaikkien ryhmän asteroidien apheli on yli 1 AU:n etäisyydellä Auringosta. Tämän vuoksi Aten-asteroidit liikkuvat Maan radan läheisyydessä ja muodostavat potentiaalisen törmäysuhan.

Aten-asteroidien nimet pyritään poimimaan muinaisen Egyptin mytologiasta, tosin useimmat ryhmän asteroideista on nimetty vain luettelotunnuksella.

## Merkittäviä edustajia

Asteroidi 3753 Cruithne liikkuu toistaiseksi Maan radan tuntumassa niin sanotulla hevosenkenkäradalla. Ryhmään kuuluva 99942 Apophis saattaa muodostaa törmäysuhan Maapallolle vuonna 2036, joskin riskin arvellaan olevan pieni. Suurin Aten-asteroidi on 2100 Ra-Shalom.

## Joitakin Aten-asteroideja

## Katso myös

* Maan lähelle tuleva asteroidi

## Lähteet

## Aiheesta muualla

* Luettelo Aten-asteroideista  
* Ra-Shalom (minor planet 2100)
Undisclosed Files Addendum

**Undisclosed Files Addendum** on Hawkwindin livealbumi, joka sisältää materiaalia kahdelta keikalta vuosilta 1984 ja 1988.

## Kappaleet
#Orgone Accumulator (Calvert/Brock) - 5:22
#Ghost Dance (Turner/Bainbridge) - 7:11
#Sonic Attack (Moorcock) - 7:00
#Watching The Grass Grow (Turner/Thoms) - 5:10
#Coded Languages (Moorcock/Bainbridge) - 5:10
#Damned By The Course Of Man (Moorcock/Hawkwind) - 4:24
#Ejection (Calvert) - 4:29
#Motorway City (Brock) - 6:47
#Dragons And Fables (Lloyd Langton) - 3:19
#Heads (Neville-Neil/Brock) - 3:52
#Angels Of Death (Brock) - 5:36

## Nauhoitus
*Kappaleet 1–6: Sheffield University, 27. marraskuuta 1984
*Kappaleet 7–11: Nottingham Rock City, 7. joulukuuta 1988

## Muusikot
*Dave Brock: kitara, kosketinsoittimet, laulu
*Huw Lloyd Langton: kitara, laulu
*Harvey Bainbridge: kosketinsoittimet, laulu
*Alan Davey: basso, laulu
*Nik Turner: saksofoni, huilu, laulu (kappaleet 1–6)
*Clive Deamer: rummut (kappaleet 1–6)
*Richard Chadwick: rummut (kappaleet 7–11)
Pikkuemumaluri

**Pikkuemumaluri** (*Stipiturus ruficeps*) on pieni malurien heimoon kuuluva varpuslintu. Lajin nimesi Archibald James Campbell 1899.

## Koko ja ulkonäkö
Linnun pituus on noin 14&nbsp;cm. Sillä on hyvin pitkä pyrstö, lähes puolet sen ruumiin pituudesta, joka tavallisesti sojottaa peukaloismaisesti pystyssä. Aikanaan malurien luultiinkin kuuluvan peukaloisten heimoon. Pisimmistä pyrstösulista puuttuvat höytyväkäset, minkä vuoksi sulat repsottavat ja näyttävät huonokuntoisilta. Väritykseltään laji on ruskehtava, pää ja niska ovat ruosteenruskeat ja koiraalla on sininen kurkku ja rinta. Yhteysääni on hentoa livertelyä. Käytökseltään laji on piilotteleva ja liikkuu matalalla pensaikossa ja heinikossa.

## Esiintyminen
Pikkuemumaluri esiintyy Australian keskiosissa länsirannikolta kauas sisämaahan. Runsaudesta ei ole tietoa, mutta lajia ei ole luokiteltu uhanalaiseksi.

## Elinympäristö
Pensaikkoiset aavikot.

## Lisääntyminen
Pesinnästä ei ole tarkkoja tietoja. Pesä on pyöreä ja kulkuaukko on sivussa. Munia on 2–4 ja niitä haudotaan noin 2 viikkoa. Poikaset lähtevät pesästä noin 10–12 päivän ikäisinä.

## Ravinto
Hyönteissyöjä.

## Lähteet
* Perrins, Christopher M. (päätoim.) 1992: Otavan lintutieto – Maailman linnut. Otava. Italia. 
*ITIS: Stipiturus ruficeps 

### Viitteet
Golden Void

**Golden Void** on Hawkwindin kokoelma-albumi vuodelta 1999. Se sisältää mm. *Earth Ritual Preview*-EP:n kappaleet joita ei ole saatavissa muilla cd-levyillä sekä Dave Brockin haastattelun vuodelta 1987. Hawkwindin fan clubin johtaja Brian Tawn on kirjoittanut kansitekstit ja kappale-esittelyt.  

## Kappaleet

**CD 1:**

#Hurry On Sundown (Brock) - 6:53 - (Hawkwind Zoo 1969)
#Sweet Mistress Of Pain (Brock) - 5:26 - (Hawkwind Zoo 1969)
#We Do It (Hawkwind) - 10:23 - (BBC 19.4.1971)
#Earth Calling (Calvert) - 2:58 - (London 30.12.1972)
#Kings Of Speed (Brock/Moorcock) - 4:29 - (instrumental studio-outtake 1975)
#Motorhead (Kilmister) - 3:11 - (studio-outtake 1975)
#Spirit Of The Age (Calvert/Brock) - 5:57 - (Stonehenge 21.6.1977)
#Robot (Calvert/Brock) - 5:58 - (Stonehenge 21.6.1977)
#Over The Top (Calvert/Brock) - 7:53 - (Sonic Assassins, Barnstaple 23.12.1977)
#Free Fall (Calvert/Bainbridge) - 7:54 - (Sonic Assassins, Barnstaple 23.12.1977)
#Death Trap (Calvert/Brock) - 4:30 - (Sonic Assassins, Barnstaple 23.12.1977)
#The Golden Void (Part II) (Brock) - 4:44 - (Sonic Assassins, Barnstaple 23.12.1977)

**CD 2:**

#Valium Ten (12" version) (Brock/Bainbridge) - 7:51 - (Hawklords 1979)
#Time Of... (Brock/Bainbridge) - 4:06 - (Hawklords 1979)
#Night Of The Hawks (Stonehenge) - 5:06 - (*Earth Ritual Preview*-EP 1984)
#Green Finned Demon (Calvert/Brock) - 6:05 - (*Earth Ritual Preview*-EP 1984)
#Dream Dancers (Brock) - 1:21 - (*Earth Ritual Preview*-EP 1984)
#Dragons & Fables (Lloyd Langton) - 3:19 - (*Earth Ritual Preview*-EP 1984)
#The Interview with Dave Brock - 31:29 - (*The Official Picture Log Book* 1987)
Glastonbury 90

**Glastonbury 90** on Hawkwindin livealbumi, joka on nauhoitettu Glastonburyn festivaaleilla 23. kesäkuuta 1990. Albumia on kritisoitu voimakkaasti sen heikosta äänenlaadusta.

## Kappaleet
#Black Elk Speaks (Magic Of The Earth) (Black Elk/Brock) - 1:05
#Angels Of Death (Brock) - 6:06
#The Golden Void (Part II) (Brock) - 7:13
#Brainstorm (Turner) - 4:50
#The Door (Wishart) - 2:57
#Ejection (Calvert) - 5:53
#Sword Of Dawn (Hawkwind) - 5:46
#Hassan-I-Sahba (Assassins Of Allah) (Calvert/Rudolph) - 3:55
#Dream Worker (Bainbridge) - 3:59
#You Shouldn’t Do That (Turner/Brock) - 3:58
#Images (Wishart/Brock/Davey) - 7:10

## Muusikot
*Dave Brock: kitara, kosketinsoittimet, laulu
*Bridget Wishart: laulu
*Alan Davey: basso, laulu
*Harvey Bainbridge: kosketinsoittimet, laulu
*Richard Chadwick: rummut
Vesilasi

**Vesilasi** tarkoittaa seuraavia asioita:

* vedellä täytetty lasiastia
* vesilasi, lasiputkella varustettu höyrykattilan vedenkorkeusmittari
* vesilasi, natriumsilikaatin vesiliuos.
* kalivesilasi, kaliumsilikaatin vesiliuos
Choose Your Masques – Collectors Series Volume 2

**Choose Your Masques – Collectors Series Volume 2** on Hawkwindin livealbumi Hammersmith Odeonin keikalta 12. marraskuuta 1982.  

## Kappaleet

**CD 1:**

#Choose Your Masques (Moorcock/Brock) - 5:27
#Coded Languages (Moorcock/Bainbridge) - 5:37
#Magnu (Brock) - 4:39
#Dust of Time (Brock/Lloyd Langton/Bainbridge) - 3:28
#Warrior on the Edge of Time (Moorcock/Hawkwind) - 4:07 +
#Waiting for Tomorrow (Lloyd Langton) - 4:31
#Angels of Death (Brock) - 5:55
#The Psychedelic Warlords (Disappear in Smoke) (Brock) - 6:53 ++
#Utopia (Brock) - 7:24
#Social Alliance (Brock) - 2:01

**CD 2:**

#Arrival in Utopia (Moorcock/Brock) - 6:00
#Solitary Mind Games (Lloyd Langton) - 5:50
#Dreamworker (Bainbridge) - 2:13
#Brainstorm (Turner) - 13:01
#Ejection (Calvert) - 2:41
#Shot Down in the Night (Swindells) - 2:25
#Master of the Universe (Turner/Brock) - 3:31

*+ = nimellä "Warriors at the Edge of Time"
*++ = nimellä "Psychedelic Warrior"

## Muusikot

*Dave Brock: kitara, kosketinsoittimet, laulu
*Huw Lloyd Langton: kitara, laulu
*Harvey Bainbridge: basso, kosketinsoittimet, laulu
*Martin Griffin: rummut
*Nik Turner: saksofoni, huilu, laulu

*Michael Moorcock: lausunta (CD 1, kpl. 5)

## Aiheesta muualla

Arvostelu Starfarer-sivustolla
Complete ’79 – Collectors Series Volume 1

**Complete '79 – Collector Series Volume 1** on Hawkwindin livejulkaisu vuoden 1979 kiertueelta. Se on nauhoitettu Hammersmith Odeonissa 1. joulukuuta 1979, lukuun ottamatta kappaletta "Shot Down In The Night", joka on erilaista miksausta lukuun ottamatta sama versio kuin virallisella *[[Live Seventy Nine]]* -albumilla oleva versio (nauhoitettu 8. joulukuuta 1979, St. Albans).   

Albumin julkaiseminen on kyseenalaistettu sen heikon äänenlaadun takia ja myös parempilaatuisia äänityksiä kyseiseltä kiertueelta olisi saatavilla, kuten *[[Live Seventy Nine]]*-albumi osoittaa. Joka tapauksessa albumilta löytyvät ainoat viralliset live-versiot kappaleista "PXR 5" ja "New Jerusalem" ja albumin kansivihko on kopio vuoden 1979 virallisesta kiertueohjelmasta.

## Kappaleet

**CD 1:**

#Shot Down In The Night (Swindells) - 7:36
#Motorway City (Brock) - 9:07
#Spirit Of The Age (Calvert/Brock) - 7:28 (8:01)
#Urban Guerilla (Calvert/Brock) - 6:58 (6:25)
#Who's Gonna Win The War (Brock) - 8:30 (5:58)
#World Of Tiers (Bainbridge/Lloyd Langton) - 3:11 (5:41)

**CD 2:**

#New Jerusalem (Blake) - 9:34
#Lighthouse (Blake) - 10:08
#Brainstorm (Turner) - 8:10
#Satellite (Brock) - 2:41
#PXR 5 (Calvert/Brock) - 5:28 (4:11)
#Master Of The Universe (Turner/Brock) - 1:57 (3:14)
#Silver Machine (Calvert/Brock) - 6:54 (4:00)
#Levitation (Brock) - 3:28 (6:20)

*Albumin kappalejaottelu on paikka paikoin virheellinen. Suluissa kappaleen todellinen kesto.

## Muusikot
*Dave Brock: kitara, kosketinsoittimet, laulu
*Simon King: rummut
*Huw Lloyd Langton: kitara
*Harvey Bainbridge: basso, laulu
*Tim Blake: kosketinsoittimet, laulu

## Aiheesta muualla

Arvostelu Starfarer-sivustolla
Archibald James Campbell

**Archibald James Campbell** (18. helmikuuta 1853 Fitzroy, Victoria – 11. syyskuuta 1929 Box Hill, Victoria) oli australialainen lintuharrastaja ja tullimies.

Hänen isänsä oli Archibald Campbell ja äitinsä Catherine Pinkerton, jotka molemmat tulivat Australiaan Glasgow’sta 1840. Hän opiskeli yksityiskoulussa Melbournessa ja siirtyi Victorian osavaltion palvelukseen 1869. Eläkkeelle hän jäi 1914 liittovaltion tullilaitoksesta.

Campbell oli Royal Australasian Ornithologists Unionin (RAOU) perustajajäsen 1901. Hän toimi yhdistyksen puheenjohtajana 1909 ja 1928 ja toimitti yhdistyksen *The Emu* -lehteä useita vuosia. Hän oli perustamassa myös kahta muuta lintuharrastajien yhdistystä, Victorian Wattle Clubia (1899) ja Bird Observers Clubia (1905). Hän toimi aktiivisesti myös Field Naturalists Club of Victoria -nimisessä luontoharrastajien yhdistyksessä. Hän kirjoitti runsaasti lintuaiheisia artikkeleita *Australasian*-lehteen.

11. maaliskuuta 1879 hänet vihittiin opettaja Elizabeth Melrose Andersonin kanssa, joka kuoli 1915. Heillä oli viisi lasta. Hänen toinen vaimonsa oli sairaanhoitaja Blanche Ida Rose Duncan, vihitty 27. maaliskuuta 1916. Tästä liitosta syntyi yksi poika.

Hän toimi aktiivisesti myös presbyteerikirkossa ja lauloi tenorina Toorak Presbyterian Churchin kirkkokuorossa. Hänet on haudattu St Kildan hautausmaalle.

Campbell nimesi pikkuemumalurin (*Stipiturus ruficeps*) vuonna 1899.

## Teokset
* *Nests and Eggs of Australian Birds*. Melbourne 1900.
* *Golden wattle, our national floral emblem: being a particularly unique series of photo-pictures of wattles, or Australian acacias, in full flower (with the introduction of a figure for idealistic purposes), and some scenes of wattle wilds, together with descriptive letters*. Melbourne 1921.

## Lähteet

## Aiheesta muualla
* ADB
* ANBG
Atomhenge 76

**Atomhenge 76** on Hawkwindin vuonna 2000 ilmestynyt livealbumi. Se äänitettiin Bristolin Colston Hallissa 27. syyskuuta 1976. Pohjois-Amerikassa Griffin julkaisi albumin tiivistettynä yhden CD:n versiona nimellä *Thrilling Hawkwind Adventures* helmikuussa 2000.

## Kappaleet

**CD 1**

#Intro (Hawkwind) - 1:18
#Refeer Madness (Calvert/Brock) - 6:05
#Paradox (Brock) - 4:23
#Chronoglide Skyway (House) - 5:56
#Hassan-I-Sahba (Assassins of Allah) (Calvert/Rudolph) - 5:56
#Brainstorm (Turner) - 8:53
#Wind of Change (Brock) - 4:09

**CD 2**

#Instrumental (Hawkwind) - 1:15
#Steppenwolf (Calvert/Brock) - 11:14
#Uncle Sam’s on Mars (Calvert/Powell/King) - 7:36
#Time for Sale (Calvert/Rudolph) - 10:38
#Back on the Streets (Calvert/Rudolph) - 5:16
#Sonic Attack (Moorcock/Hawkwind) - 6:27
#Kerb Crawler (Calvert/Brock) - 5:34

### Thrilling Hawkwind Adventures -versio

#Brainstorm - 9:23
#Wind of Change - 4:31
#Steppenwolf - 11:17
#Uncle Sam’s on Mars - 6:56
#Time for Sale - 10:13
#Back on the Streets - 4:40
#Sonic Attack - 6:01

## Muusikot
*Robert Calvert – laulu
*Dave Brock – kitara, laulu
*Nik Turner – saksofoni, huilu, laulu
*Paul Rudolph – basso, kitara
*Simon House – kosketinsoittimet, viulu
*Simon King – rummut, lyömäsoittimet
*Alan Powell – rummut, lyömäsoittimet
SNES-hiiri

**SNES-hiiri** on Nintendon vuonna 1992 julkaisema tietokonehiiri Super Nintendo Entertainment System -konsolille. Hiiri on yhteensopiva Super Game Boyn kanssa.

## Yhteensopivat pelit

* Acme Animation Factory
* Alice Paint Adventure
* Arkanoid: Doh It Again
* BreakThru (Japan-Only)
* Civilization
* Cameltry (called On The Ball in North America and the UK)
* Cannon Fodder
* Dai3ji Super Robot Taisen (Japan-Only)
* Dai4ji Super Robot Taisen (Japan-Only)
* Doom
* Dragon Knight 4(Japan-Only)
* Eye of the Beholder
* Fun and Games
* Galaxy Robo (Japan-Only)
* Hiouden: Mamono-tachi tono Chikai
* Jurassic Park
* King Arthur's World
* Koutetsu No Kishi (Japan-Only)
* Koutetsu No Kishi 2 (Japan-Only)
* Koutetsu No Kishi 3 (Japan-Only)
* Lamborghini American Challenge
* Lemmings 2: The Tribes
* Loard Monark (Japan-Only)
* The Lord of the Rings
* Mario and Wario (Japan-Only)
* Mario Paint
* Mario's Super Picross (Japan-Only)
* Mario's Early Years: Pre-School
* Mega lo Mania
* Might and Magic III
* Motoko chan no Wonder Kitchen (Japan-Only)
* Nobunaga's Ambition
* Operation Thunderbolt
* Populous II
* Power Monger
* Revolution X
* San Goku Shi Seishi: Tenbu Spirits (Japan-Only)
* Shien's Revenge
* SimAnt
* Snoopy Concert
* Sound Fantasy (Unreleased)
* Spellcraft (Unreleased)
* Super Caesars Palace
* Super Castles (Japan-Only)
* Super Noah's Ark 3D(ei nintendon hyäksymä)
* Super Pachi-slot Mahjong
* Super Robot Wars 3
* Super Solitaire
* Terminator 2: The Arcade Game
* Tin Star
* Tokimeki Memorial (Japan-Only)
* Troddlers
* Utopia
* Vegas Stakes
* Warrior of Rome III (Unreleased)
* Wolfenstein 3D
* Wonder Project J
* Zan 2: Spirits (Japan-Only)
* Zan 3: Spirits (Japan-Only)

## Aiheesta muualla
* GiantBomb
Live 1990

**Live 1990** on Hawkwindin kahdelta vuoden 1990 keikalta koottu livealbumi.

## Kappaleet

**CD 1:**

#Karnac Intro (Hawkwind) - 7:16
#Angels of Death (Brock) - 4:24
#The Golden Void (Part II) (Void Of Golden Light) (Brock) - 8:00 
#Ejection (Calvert) - 10:52
#Wings (Davey) - 6:33
#Out of the Shadows (Buckley/Brock/Davey) - 7:01
#Snake Dance (Hawkwind) - 2:48
#Night of the Hawks (Brock) - 5:57
#Seventh Star (Wishart/Hawkwind) - 5:43
#T.V. Suicide (Bainbridge) - 5:15

**CD 2:**

#Back in the Box (Wishart/Hawkwind) - 11:46
#Hassan-i-Sahba (Assassins Of Allah) (Calvert/Rudolph) - 4:47
#Images (Wishart/Brock/Davey) - 9:12
#Assault and Battery (Part I) (Lives Of Great Men) (Brock) - 3:52 
#The Golden Void (Part II) (Void Of Golden Light) (Brock) - 6:13
#Out of the Shadows (Buckley/Brock/Davey) - 7:33
#Snake Dance (Hawkwind) - 3:08
#Night of the Hawks (Brock) - 4:45
#Seventh Star (Wishart/Hawkwind) - 2:48
#Back in the Box (Wishart/Hawkwind) - 6:37
#Arrival in Utopia (Utopia) (Moorcock/Brock) - 2:19
#Ejection (Calvert) - 6:38
#Damnation Alley / Your Secret's Safe With Me (Calvert/Brock/House/Wishart/Hawkwind) - 8:00

## Nauhoitus
*CD 1 ja CD 2 kappaleet 1–3 Leicester 5. marraskuuta 1990
*CD 2 kappaleet 4–13 Nottingham 25. tammikuuta 1990

## Muusikot
*Dave Brock: kitara, kosketinsoittimet, laulu
*Bridget Wishart: laulu
*Harvey Bainbridge: kosketinsoittimet, laulu
*Alan Davey: basso, laulu
*Richard Chadwick: rummut
*Simon House: viulu (CD 2 kappaleet 4–13)
Pirjo Manninen

**Pirjo Manninen** -nimisiä henkilöitä ovat:

* Pirjo Manninen (s. 1936), opettaja, tiedottaja ja kirjailija
* Pirjo Muranen, o.s. Manninen (s. 1981), hiihtäjä